**ΑΞΙΟΛΟΓΗΣΗ ΤΟΥ ΤΟΥΡΙΣΤΙΚΟΥ ΓΡΑΦΕΙΟΥ ΜΕ ΤΟ ΟΠΟΙΟ ΠΡΑΓΜΑΤΟΠΟΙΗΘΗΚΕ Η 4/ΜΕΡΗ ΕΞΟΡΜΗΣΗ ΤΩΝ ΜΑΘΗΤΩΝ ΣΤΗΝ ΠΕΡΙΟΧΗ ΤΟΥ ΒΟΛΟΥ**

Από τις 05 μέχρι τις 08 Μαΐου 2022 ομάδα 46 μαθητών από τη Β΄ και Γ΄ τάξη του σχολείου και 3 καθηγητών πραγματοποίησε τετραήμερη εκπαιδευτική εξόρμηση στην περιοχή του Βόλου στο πλαίσιο υλοποίησης των προγραμμάτων σχολικών δραστηριοτήτων.

Μετά από την πρόσκληση εκδήλωσης ενδιαφέροντος για αποστολή προσφορών επιλέχθηκε το Γραφείο Ταξιδίων VERGIDIS TOURS, το οποίο πρόσφερε την πλέον συμφέρουσα προσφορά. Το λεωφορείο ήταν 60 θέσεων, πληρούσε όλες τις απαραίτητες προδιαγραφές και πραγματοποιήθηκε έλεγχος από την Τροχαία πριν από την αναχώρηση. Μετά από σύσταση της Τροχαίας, του οδηγού και των υπεύθυνων καθηγητών όλοι οι επιβαίνοντες μαθητές και οι επιβαίνουσες μαθήτριες και κατά τις τέσσερις (4) ημέρες της εκδρομής κάθονταν στα καθίσματά τους φορώντας τις ζώνες τους και χωρίς να ενοχλούν.

Η ταχύτητα του λεωφορείου ήταν η επιτρεπόμενη. Δεν ξεπέρασε τα 80km στην Εγνατία Οδό, ενώ στους επαρχιακούς δρόμους η ταχύτητα ήταν χαμηλότερη. Επίσης ο χρόνος κίνησης του λεωφορείου κατά ημέρα δεν ξεπέρασε τις 12 ώρες. Ο οδηγός ήταν προσεκτικός επαγγελματίας και σταματούσε για ξεκούραση, όπως ακριβώς προβλέπεται.

Το πρόγραμμα τηρήθηκε όπως ακριβώς είχε συμφωνηθεί και η συνεργασία μας με τον οδηγό του λεωφορείου ήταν άριστη. Δε διατύπωσε την παραμικρή δυσαρέσκεια και ενόχληση σχετικά με τις μετακινήσεις των μαθητών και ήταν στη διάθεσή μας, όποτε τον χρειαστήκαμε. Η συμπεριφορά του ήταν ευγενική και διακριτική.

Γενικά η σχέση και η συνεργασία μας με το Πρακτορείο «Αφοί Βεργίδη» ήταν άψογη και στο οικονομικό και στο επίπεδο συμφωνίας για το πρόγραμμα.

 Η υπεύθυνη της μετακίνησης

 Φιερούλα Παπαδάτου, Φιλόλογος